Diari Oficial de la Generalitat Valenciana


Sumari del DOGV 9871, del 14-06-2024 (2024/5553)

RESOLUCIÓ de 27 de maig de 2024, del president del Consorci Hospital General Universitari de València (CHGUV), per la qual s'ordenen determinades actuacions en execució de la Sentència 815/2024, de 13 de maig, del Tribunal Suprem, Sala Contenciosa Administrativa, Secció Quarta, en relació amb els processos selectius CO/32/17, tècnic o tècnica superiors no assistencials, i CO/33/2017, tècnic o tècnica mitjans, inclosos en l'oferta d'ocupació pública 2016/2017 del CHGUV, i es designen noves comissions de selecció per als esmentats processos selectius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9871

Data del DOGV
:   14-06-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/5553


Data del document
:   27-05-2024

Organisme emissor
:   Consorcio Hospital General Universitario de València

Tipus de document
:   Resolució

Anàlisi jurídica

 Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 27 de maig de 2024, del president del Consorci Hospital General Universitari de València (CHGUV), per la qual s'ordenen determinades actuacions en execució de la Sentència 815/2024, de 13 de maig, del Tribunal Suprem, Sala Contenciosa Administrativa, Secció Quarta, en relació amb els processos selectius CO/32/17, tècnic o tècnica superiors no assistencials, i CO/33/2017, tècnic o tècnica mitjans, inclosos en l'oferta d'ocupació pública 2016/2017 del CHGUV, i es designen noves comissions de selecció per als esmentats processos selectius. [2024/5553]  
  
Per Resolució de 27 d'abril de 2018, de la Presidència del CHGUV, es convoquen proves selectives d'accés de personal a 3 places del grup A, subgrup A1, tècnic o tècnica superior no assistencial (2 per torn lliure i 1 per torn de promoció interna) CO/32/17 i de 2 places del grup A, subgrup A2, tècnic o tècnica mitjà (pel torn de promoció interna) CO/33/17 i s'aproven les seues bases específiques, en el marc de l'oferta d'ocupació pública 2017 d'esta entitat (DOGV 8298, 18.05.2018).  
  
Estos processos selectius es regixen per les bases generals aprovades amb data 23 de maig de 2013 mitjançant resolució de la presidència del CHGUV i publicades en el DOGV número 7038, de 4 de juny de 2013.  
La Sentència núm. 815/2024, de 13 de maig, del Tribunal Suprem, Sala Contenciosa Administrativa, Secció Quarta, resol els recursos de cassació presentats contra la sentència núm. 757/2021, de 21 d'octubre, dictada per la Secció Segona de la Sala Contenciosa administrativa del Tribunal Superior de Justícia de la Comunitat Valenciana, en el recurs d'apel·lació núm. 304/2020, que va desestimar el recurs interposat contra la Sentència núm. 305/2020, de 25 de juny, dictada pel Jutjat Contenciós Administratiu número 10 de València, amb la següent dispositiva:  
  
«Primer. Donar lloc als recursos de cassació interposats per les representacions processals del Consorci Hospital General Universitari de València; de María Díaz Galindo, Sergio Gadea Peña i Antonio Moreno Fernández; i de María Teresa Roig Panach i Inmaculada Martínez Aparisi contra la Sentència de la Sala Contenciosa Administrativa de la Comunitat Valenciana de 21 d'octubre de 2021, i anul·lar-la.  
  
Segon. Estimar els recursos d'apel·lació interposats per eixes mateixes parts contra la sentència del Jutjat Contenciós Administratiu núm. 10 de València de 25 de juny de 2020, i anul·lar-la.  
Tercer. Estimar en part el recurs contenciós administratiu interposat per la representació processal d'Eva Isabel Barberán Gual i Noemí López Castro contra les resolucions del Consorci Hospital General Universitari de València de 27 de novembre de 2018, de 16 de gener de 2019 i de 14 de febrer de 2019, anul·lar-les i ordenar la retroacció de les actuacions a la via administrativa a fi que es nomene una nova comissió de selecció conforme amb les bases de la convocatòria i es repetisquen els exercicis del procés selectiu que ha sigut objecte d'este procés, amb conservació de la situació dels qui van participar de bona fe en les actuacions anul·lades i hi van obtindre plaça.»  
Atesos, per tant, els pronunciaments continguts en l'esmentada Sentència número 815/2024, de 13 de maig i, de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del Poder Judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que establixen l'obligatorietat de compliment de les sentències i altres resolucions fermes dictades pels Tribunals de Justícia, i en virtut de les competències atribuïdes per l'article 15.1 dels Estatuts refosos del Consorci per a la Gestió de l'Hospital General Universitari de València, en relació amb l'apartat primer de l'Acord del Consell de Govern i del president del Consell, de 10 de maig de 2022 (DOGV 9354; 03.06.2022), pel qual es deleguen atribucions en matèria de personal, de contractació, esta presidència del CHGUV resol:  
  
  
Primer  
Reconèixer que les persones que van obtindre plaça en la convocatòria de places de tècnic o tècnica superior no assistencial -CO/32/17- Sergio Gadea Peña, María Díaz Galindo i Antonio Moreno Fernández, així com les que la van obtindre en la convocatòria de places de tècnic o tècnica mitjà -CO/33/17-Inmaculada Martínez Aparisi i Teresa Roig Panach, conserven la situació en la qual van ser declarades en relació amb els seus respectius processos selectius a través dels quals van resultar adjudicatàries.  
  
Segon  
Adoptar les mesures conduents a la realització de l'exercici de la fase d'oposició dels processos selectius CO/32/17 i CO/33/17, per les persones aspirants admeses en estos, en els termes que establix la part dispositiva de la Sentència 851/2024, de 13 de maig, esmentada en la part expositiva de la present resolució i en el marc de les bases generals i específiques que regixen les convocatòries.  
  
Tercer  
Designar una nova comissió de selecció per a cadascun dels processos assenyalats en els apartats anteriors, que es configuren al com es detallen en l'annex I de la present resolució.  
  
Quart  
Per la Direcció de Recursos Humans del CHGUV, òrgan de gestió de les convocatòries, es duran a terme els actes administratius oportuns per a l'eficàcia material de la present resolució.  
  
  
València, 27 de maig de 2024.- El president del Consorci HGUV i conseller de Sanitat: Marciano Gómez Gómez.  
  
  
Annex - Resolució de 27 de maig de 2024  
(Execució sentencia 815/2024 de 13 de maig)  
  
Comissió de selecció CO/32/17- tècnic o tècnica funció administrativa-   
President/a  
Presidente/a Titular: Carmen Marti-Belda Torres  
 Suplent/Suplente: Eduardo Piqueras Sánchiz  
Vocals  
Vocales Titular: Ana Cerdán Borja  
 Suplent/Suplente: Sagrario Fernández Ávila  
 Titular: Alejandro Moner González  
 Suplent/Suplente: Francisco Bellvis Ferri  
 Titular: Javier Prosper Pascual  
 Suplent/Suplente: Carmen Roche Laguna  
Secretari/ària  
Secretario/a Titular: Pilar Gallego Brosel  
 Suplent/Suplente: Rosa Perona Tévar  
  
  
  
Comissió de selecció CO/33/17- tècnic o tècnica mitjà-  
President/a  
Presidente/a Titular: Eduardo Piqueras Sánchiz  
 Suplent/Suplente: Carmen Marti-Belda Torres  
Vocals  
Vocales Titular: Eva Albalat Bernes  
 Suplent/Suplente: Nemesio Martínez García  
 Titular: Margarita Torres Lloret  
 Suplent/Suplente: Sagrario Fernández Ävila  
 Titular: Francisco Bellvis Ferri  
 Suplent/Suplente: Carmen Roche Laguna  
Secretari/ària  
Secretario/a Titular: Javier Prosper Pascual  
 Suplent/Suplente: Rosa Perona Tévar